Na temelju članka 31. Statuta Općine Legrad („Službeni glasnik Koprivničko-križevačke županije“ broj 5/13), Općinsko vijeće Općine Legrad na 2. sjednici održanoj 27. lipnja 2017., donijelo je

**O D L U K U**

**o davanju suglasnosti na obvezu osiguranja proračunskih sredstava za**

**sufinanciranje realizacije EU projekta aglomeracije Koprivnica**

**Članak 1.**

 Odlukom o davanju suglasnosti na obvezu osiguranja proračunskih sredstava za sufinanciranje realizacije EU projekta aglomeracije Koprivnica (u daljnjem tekstu: Odluka) utvrđuje se postojanje interesa i obveze Općine Legrad za realizacijom „Projekta izgradnje vodnokomunalne infrastrukture aglomeracije Koprivnica“ (u daljnjem tekstu: Projekt) za sufinanciranje iz fondova Europske unije, koji će donijeti koristi građanima Općine Legrad putem povećanog životnog i komunalnog standarda, podizanje razine zaštite okoliša od štetnih utjecaja ispuštanja otpadnih voda i podizanja razine zaštite ljudskog zdravlja od negativnih učinaka bilo kakvog zagađenja vode namijenjene za ljudsku potrošnju putem osiguranja njezine čistoće i stanja koje ne šteti ljudskom zdravlju.

**Članak 2.**

 Prihvaća se obveza osiguranja proračunskih sredstava za sufinanciranje Projekta za sufinanciranje iz fondova Europske unije sukladno prilogu ove Odluke.

 Konačan iznos sredstava utvrdit će se po konačnom prihvaćanju aplikacije Projekta za sufinanciranje iz fondova Europske unije i biti će predmetom posebne odluke.

**Članak 3.**

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE LEGRAD**

**KLASA: 361-02/14-01/05**

**URBROJ: 2137/10-17-17**

**Legrad, 27. lipnja 2017.**

 **PREDSJEDNICA:**

 **Snježana Kuzmić v.r.**